വാഹനം ഇടിച്ച് കൊലപ്പെടുത്തും കെടി ജലീലിന് നേരെ വധഭീഷണി സന്ദേശം എത്തിയത് വോയ്സ് ക്ലിപ്പായി മലപ്പുറം : മുന്മന്ത്രി കെടി ജലീലിന് നേരെ വധഭീഷണി. വാഹന ഇടിച്ച് കൊലപ്പെടുത്തുമെന്ന് വാട്സ്ആപ്പിലൂടെ ലഭിച്ച സന്ദേശത്തില് പറഞ്ഞതായി ജലീല് പരാതി നല്കി. ഹംസ എന്ന് പരിചയപ്പെടുത്തിയ ആളാണ് ഭീഷണി മുഴക്കിയത് എന്നും എംഎല്എയുടെ പരാതിയില് പറയുന്നു. വോയ്സ് ക്ലിപ്പ് ആയിട്ടാണ് വാട്സ്ആപ്പിലൂടെ സന്ദേശം ലഭിച്ചത്. എന്നെ അറിയാമല്ലോ എന്ന് പറഞ്ഞാണ് ഭീഷണി സന്ദേശം ആരംഭിക്കുന്നത്. ശബ്ദസന്ദേശം ഉള്പ്പെടെ പോലീസിന് കൈമാറിയതായും ജലീല് അറിയിച്ചു. മുസ്ലീം ലീഗിലെ പ്രശ്നങ്ങളുമായി ബന്ധപ്പെട്ട് പികെ കുഞ്ഞാലിക്കുട്ടിയെയും ചില ലീഗ് നേതാക്കളെയും ജലീല് രൂക്ഷമായി വിമര്ശിച്ചിരുന്നു. ഇതിന് പിന്നാലെയാണ് വധഭീഷണി സന്ദേശം എത്തിയത്. ഭീഷണിയ്ക്ക് പിന്നില് ലീഗ് നേതാക്കളാണോ എന്നും പോലീസ് സംശയിക്കുന്നു.